I skøytesesongen 2018/2019 deltar hun i nasjonale og internasjonale konkurranser i hurtigløp på skøyter. Hun ble tatt ut til verdenscupstevne nummer 5 for sesongen 2018/19 i Vikingskipet på Hamar, etter at hun som den 13. norske kvinnen i historien gikk distansen 500 meter på under 40 sekunder. Dette skjedde i Norgescup-stevnet i Sørmarka Arena i Stavanger den 6. januar 2019. I dette løpet satte hun også ny personlig rekord på 39,84 sekunder, og oppnådde dermed en ellevteplass på -listen (per januar 2019) over Norges raskeste kvinner på distansen.